Melamina

Artikel ini mengenai bahan kimia yang dipanggil melamina. Istilah "melamina" boleh juga merujuk kepada resin melamina, iaitu plastik yang dibuat daripada melamina and formaldehida.

Melamina () adalah sebatian bes organik dengan satu sianamida trimer dengan satu tulang belakang 1,3,5-triazina. Formula kimianya adalah C3H6N6, dan ia memiliki nama IUPAC 1,3,5-triazina-2,4,6-triamina. Ia hanya sedikit larut dalam air.

Ahli sains Jerman, Justus von Liebig, merupakan orang pertama yang mensintesis satu sebatian pada tahun 1830an dan memanggilnya melamina. Minat komersial dan sintesis sebatian ini bermula pada tahun 1937. Kini melamina merupakan bahan penting dalam pengeluaran produk sintetik tahan haba di seluruh dunia.

Melamine bergabung dengan asid sianurik untuk membentuk melamina sianurat, boleh mengakibatkan kes keracunan makanan seperti dalam kes keracunan eksport protein China.

Etimologi

Perkataan Jerman Melamin telah digunakan dengan menggabungkan dua produk kimia yang lain: Melam (satu ambilan distilasi daripada ammonium tiosianat) dan Amin. 
Bann B. and Miller S.A. (1958) "Melamines and derivatives of melamine". Chemical Reviews, vol.58, 131-172.

 Kegunaan 
Melamina digunakan dengan formaldehida untuk membuat resin melamina, plastik tahan haba, dan busa melamina iaitu satu bahan pembersih polimer. Produk akhir termasuk kain, gam, dan pinggan mangkuk. Melamina adalah komponen utama dalam Pigmen Kuning 150, iaitu pewarna dalam dakwat dan plastik.

Melamina juga digunakan sebagai baja tanaman kerana kandungan nitrogennya yang tinggi (lebih kurang 66.5% atau dua pertiga).

 Kesihatan 
Melamina adalah bahan yang tidak dibenarkan di dalam semua makanan. Penambahan melamina dalam makanan adalah menyalahi
undang-undang Malaysia di bawah Akta Makanan 1983 dan Peraturan-Peraturan Makanan 1985.

Kesan melamina secara langsung mengakibatkan iritasi apabila terhidu dan bersentuhan dengan kulit atau mata. Pengambilan melamina melalui makanan juga boleh mengakibatkan kerosakan pada sistem pembiakan dan pembentukkan batu karang dalam ginjal dan pundi kencing. Ini boleh mengakibatkan kegagalan ginjal terutamanya kepada bayi.

 Lihat juga 
Skandal susu China 2008

 Rujukan 

Kategori: Kimia